2018. gada 21. augustā Noteikumi Nr. 541

Rīgā (prot. Nr. 39 19. §)

**Grozījumi Ministru kabineta 2017. gada 3. maija noteikumos Nr. 235 "Prasības olu apritei nelielā apjomā"**

Izdoti saskaņā ar

Pārtikas aprites uzraudzības likuma

8. panta desmito un divpadsmito daļu un

13. panta trešās daļas 3. punktu

Izdarīt Ministru kabineta 2017. gada 3. maija noteikumos Nr. 235 "Prasības olu apritei nelielā apjomā" (Latvijas Vēstnesis, 2017, 89. nr.) šādus grozījumus:

1. Izteikt 1.1. apakšpunktu šādā redakcijā:

"1.1. higiēnas prasības olu ražošanai un to tiešai piegādei nelielā apjomā galapatērētājam vai mazumtirdzniecības uzņēmumam, kas olas tieši piegādā galapatērētājam;".

2. Izteikt 17. punktu šādā redakcijā:

"17. Piegādājot olas mazumtirdzniecības uzņēmumam, ražotājs tam sniedz šo noteikumu pielikumā minēto informāciju. Ražotājs un mazumtirdzniecības uzņēmums šo noteikumu pielikumā minēto informāciju uzrāda pēc dienesta inspektora pieprasījuma, kā arī uzglabā to trīs gadus pēc olu realizācijas un pēc tam to iznīcina."

3. Papildināt noteikumus ar 19.1 punktu šādā redakcijā:

"19.1 Mājas vistu (*Gallus gallus* sugas) olas atļauts piegādāt mazumtirdzniecības uzņēmumam, kas olas tieši piegādā galapatērētājam, ja ražotājs nodrošina Eiropas Parlamenta un Padomes 2013. gada 17. decembra Regulas Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007, VII pielikuma VI daļā un Komisijas 2008. gada 23. jūnija Regulas (EK) Nr. 589/2008, ar ko nosaka sīki izstrādātus noteikumus Padomes Regulas (EK) Nr. 1234/2007 īstenošanai attiecībā uz olu tirdzniecības standartiem, 1., 2., 4., 5., 6., 7. pantā, 12. panta 1., 2. un 3. punktā, 13., 14., 15., 16., 17., 19., 20., 21., 22., 23., 26., 27. un 28. pantā, kā arī I un II pielikumā noteikto prasību izpildi.''

4. Izteikt pielikumu šādā redakcijā:

"Pielikums

Ministru kabineta

2017. gada 3. maija

noteikumiem Nr. 235

**Mazumtirdzniecības uzņēmumam sniedzamā informācija par ražotāju un olu ražošanas veidu**

1. Olu ražotāja vārds, uzvārds vai uzņēmuma nosaukums.

2. Novietnes adrese un Lauksaimniecības datu centra piešķirtais reģistrācijas numurs.

3. Olu realizācijas atļaujas numurs.

4. Putnu suga, no kuras iegūtas olas.

5. Olām, kas iegūtas no *Gallus Gallus* sugas putniem, – izmantotais dējējvistu turēšanas veids:

5.1. bioloģiskā ražošana – "0";

5.2. brīva turēšana – "1";

5.3. dēšana kūtī – "2";

5.4. dēšana sprostos – "3".

6. Saņēmēja (uzņēmuma) nosaukums un adrese.

7. Piegādāto olu skaits (gab.)."

Ministru prezidents Māris Kučinskis

Zemkopības ministra vietā –

aizsardzības ministrs Raimonds Bergmanis